LV Eiropas Savienības Oficiālais Vēstnesis C 2/5

Informācijas kopsavilkums par valsts atbalstu, kas piešķirts saskaņā ar Komisijas 2003. gada 23. decembra Regulu (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kuri nodarbojas ar lauksaimniecības produktu ražošanu, pārstrādi un tirdzniecību

(2006/C 2/03)

Atbalsta Nr.: XA 37/04

Dalībvalsts: Itālija

Reģions: Veneto

Atbalsta shēmas nosaukums vai individuālā atbalsta saņēmēja uzņēmuma nosaukums: atbalsts ieguldījumiem lauksaimniecības produktu apstrādes un tirdzniecības nozarē

Juridiskais pamats: Legge Regionale 12 Dicembre 2003, n. 40 Titolo VI Capo III artt. 24, 25, 26, 27 e 28 «Nuove norme per gli interventi in agricoltura» e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13.4.2004

Paredzētie ikgadējie izdevumi vai uzņēmumam piešķirtā individuālā atbalsta ikgadējā kopsumma: atbalsta ikgadējais sadalījums ir noteikts budžetā, ko katru gadu apstiprina Reģionālā padome. Paredzams, ka ikgadējais atbalsts būs ap 2 000 000 EUR, taču tas ir tikai aptuvens aprēķins

Atbalsta intensitāte: 40 % no attaisnotajiem izdevumiem

Piešķiršanas datums:

Individuālā atbalsta termiņš:

Atbalsta mērķis:

1) darba vietu radīšana,

2) nozares attīstība,

3) vides aizsardzība.

2003. gada 23. decembra Regulas (EK) Nr. 1/2004 7. pants.

Atbalsts ir paredzēts šādu attaisnoto izdevumu segšanai: vides aizsardzība un ražošanas procesā radīto piesārņojošo blakusproduktu likvidēšana; lauksaimniecības produktu uzglabāšanas, pārkraušanas, ražošanas, apstrādes un tirdzniecības iekārtu pārstrukturēšana, modernizēšana un racionalizēšana; iekārtu un ierīču iegāde, lai modernizētu procesus un produktus; aprīkojuma un datorprogrammu iegāde ražošanas procesa vadībai; darba apstākļu uzlabošana un drošības noteikumu ievērošana; saimniecību, iekārtu un atbilstošā aprīkojuma iegāde, izņemot zemes iegādi; sanitāro apstākļu uzlabošana telpās; iekārtu pielāgošana, lai ieviestu kontroles, kvalitātes vadības un produktu izsekojamības sistēmas

Attiecīgā(s) nozare(s): atbalsts attiecas uz Līguma I pielikumā uzskaitīto lauksaimniecības produktu ražošanu un/vai tirdzniecību un attiecas uz visām ražošanas nozarēm

Piešķīrējas iestādes nosaukums un adrese:

Regione Veneto Giunta Regionale Direzione politiche agroalimentari e per le imprese Via Torino 110, I-30174 Mestre (VE)

Tīmekļa vietne: http://www.consiglioveneto.it/leggi/2003/03lr0040.html

Atbalsta Nr. : XA 40/05

Dalībvalsts : Spānija

Reģions : Kastīlija un Leona

Atbalsta shēmas nosaukums : Atbalsts apūdeņoto kultūru audzēšanas veicināšanai Kastīlijas un Leonas autonomajā apgabalā.

Juridiskais pamats : Orden AYG …/2005, de … junio, de la Consejería de Agricultura y Ganadería, por la que se establece un plan de dinamización de los cultivos de regadío en la Comunidad Autónoma de Castilla y León.

Uz šo atbalsta shēmu attiecas ar Komisijas Regulu (EK) Nr. 1/2004 piešķirtais atbrīvojums, un tā atbilst šīs Regulas 7., 13. un 14. panta noteikumiem, kas attiecīgi regulē ieguldījumus pārstrādē un tirdzniecībā, atbalstu kvalitatīvu produktu ražošanas un tirdzniecības veicināšanai un tehnisko atbalstu lauksaimniecībai.

Paredzētie gada izdevumi saskaņā ar atbalsta shēmu : 2005. gadā paredzētais atbalsts ir 3 500 000 EUR

Atbalsta maksimālā intensitāte :

— Regulas (EK) Nr. 1/2004 7. pants. Atbalsta maksimālā intensitāte ir 50 % no attaisnotiem ieguldījumiem.

— Regulas (EK) Nr. 1/2004 13. pants. Atbalsta maksimālā summa vienam saņēmējam trīs gadu laikā ir 100 000 EUR.

— Regulas (EK) Nr. 1/2004 14. pants. Atbalsta summa vienam saņēmējam nedrīkst pārsniegt 100 000 EUR trīs gadu laikā vai 50 % no attaisnotiem ieguldījumiem, atkarībā no tā, kura summa ir lielāka

Ieviešanas diena : Paredzēts, ka atbalsta shēma stāsies spēkā 2005. gada jūnijā

Shēmas vai individuālā atbalsta piešķiršanas ilgums : Shēma būs spēkā līdz 2006. gada 31. decembrim

Atbalsta mērķi :

Vispārējais:

veicināt apūdeņoto kultūru audzēšanas attīstību Kastīlijas un Leonas autonomajā apgabalā

Sekundārie mērķi

— Sekmēt ieguldījumus apūdeņoto kultūru pārstrādē un tirdzniecībā šīm aktivitātēm īpaši piemērotos reģiona apgabalos,

— sekmēt kvalitatīvu produktu ražošanu un tirdzniecību,

— nodrošināt tehnisko atbalstu apūdeņoto kultūru audzēšanas nozarei, veidojot uzņēmumus, kas veic vadības, tehniski ekonomiskā pamatojuma, investīciju un tirgus izpēti, kā arī auditus. — Atsauce uz regulas pantiem — Atbalsta shēma atbilst šādiem Regulas (EK) Nr. 1/2004 pantiem — 7. pants par ieguldījumiem pārstrādē un tirdzniecībā, — 13. pants par atbalstu kvalitatīvu lauksaimniecības produktu ražošanas un tirdzniecības veicināšanai, — 14. pants par tehnisko atbalstu lauksaimniecības nozarei, — bez tam ir ņemts vērā arī regulas 17. līdz 20. pants (vispārīgie un nobeiguma noteikumi). — Regulētie attaisnotie izdevumi — Regulas (EK) Nr. 1/2004 7. pants. Ieguldījumi apūdeņoto kultūru pārstrādē un tirdzniecībā. — Izdevumi, kas ir saistīti ar ēku būvniecību un iegādi, neskaitot zemi, — izdevumi, kas ir saistīti ar jaunas tehnikas un iekārtu, tai skaitā datorprogrammu, iegādi par produktam atbilstošu tirgus cenu, — vispārējie izdevumi, tādi kā samaksa arhitektiem, inženieriem, konsultantiem, vērtētājiem un auditoriem, tehniski ekonomiskā pamatojuma pētījumi, patentu un licenču iegāde. — Regulas (EK) Nr. 1/2004 13. pants. Kvalitatīvu lauksaimniecības produktu ražošanas un tirdzniecības veicināšana. — Izdevumi, kas ir saistīti ar produktu kvalitātes veicināšanas un uzlabošanas sistēmu ieviešanu. Šādos izdevumos var iekļaut pētījumus par pieteikumu sagatavošanu kvalitātes zīmju atzīšanai, izdevumus, kas saistīti ar kvalitātes garantijas sistēmu ieviešanu, kā arī samaksu neatkarīgiem konsultantiem un ar šo sistēmu ieviešanu saistītos sertifikācijas un darbinieku apmācības izdevumus. — Regulas (EK) Nr. 1/2004 14. pants. Tehniskais atbalsts lauksaimniecības nozarei. — Izdevumi, kas ir saistīti ar uzņēmumiem, kas veic vadības, tehniski ekonomiskā pamatojuma, investīciju un tirgus izpēti, kā arī auditus

Attiecīgā nozare vai nozares : Lauksaimniecība kopumā

Piešķīrējas iestādes nosaukums un adrese : Atbalstu piešķirs Junta de Castilla y León (Kastīlijas un Leonas reģiona pašvaldība), un to pārvaldīs Dirección General de Industrialización y Modernización Agraria de la Consejería de Agricultura y Ganadería (Zemkopības un lopkopības padomes Lauksaimniecības industrializācijas un modernizācijas ģenerāldirektorāts).

C/ Rigoberto Cortejoso, 14 — E-47014 Valladolid

Tīmekļa vietne : Pilns atbalsta shēmas teksts tiks publicēts Junta de Castilla y León tīmekļa vietnē http://www.jcyl.es/agrocomercializacion

Cita informācija : Atbalsta shēmas administrēšana tiks noteikta ar rīkojumu, un tā atbildīs regulas 18. pantam (kumulācija)

Atbalsta Nr.: XA 55/05

Dalībvalsts: Polija

Reģions: Opoles vojevodiste (NTS — 2.16)

Atbalsta shēmas nosaukums vai atbalsta saņēmēja uzņēmuma nosaukums: Przedsiębiorstwo Produkcyjno-Handlowe “Ferma-Pol” Sp. z o. o. w Zalesiu, 46- 146 Domaszowice (individuāls atbalsts)

Juridiskais pamats: Ustawa z dnia 27 kwietnia 2001 r. Prawo ochrony środowiska (Dz.U. nr 62, poz. 627, z późn. zm.) — art. 405 oraz art. 411 ust. 10

Saskaņā ar atbalsta shēmu plānotie gada izdevumi vai uzņēmumam piešķirtā atbalsta kopsumma: Atbalstu piešķir kā aizdevumu ar atvieglotiem nosacījumiem līdz 500 000 zlotiem (nomināli). Kredītu izsniegs līdz 2006. gada janvārim un tas jāatmaksā no 2006. gada janvāra līdz 2010. gada novembrim. Atbalsta bruto kopapjoms ir 42 770, 54 zloti

Atbalsta maksimālā intensitāte: Bruto atbalsta intensitāte ir 6,66 %

Piemērošanas datums: Pēc apstiprinājuma saņemšanas paziņojuma veidā ar identifikācijas numuru, kas norāda, ka Komisija ir saņēmusi apkopoto informāciju par piešķirto individuālo atbalstu

Atbalsta shēmas vai individuālā atbalsta ilgums: Aptuveni no 2005. gada jūlija līdz 2010. gada novembrim

Atbalsta mērķis: Individuālo atbalstu piešķir investīcijām mājlopu audzēšanas centrā ar nolūku saglabāt dabiskās vides aizsardzības normas un uzlabot dzīvnieku higiēnas apstākļus un labturību. Investīcijas izmantos kaitīgā azbestu saturošā jumta pārklājuma demontāžai un jauna jumta uzklāšanai ar materiāliem, kas nesatur azbestu.

Šā uzdevuma īstenošana pirmām kārtām izriet no Namislovskas apriņķa celtniecības uzraudzības inspektora 2004. gada 2. jūlija lēmuma, ar ko “FERMA-POL” uzņēmumam Zaļesjē uzliek par pienākumu no celtniecības objekta aizvākt azbestu saturošus materiālus. Lēmumā apgalvots, ka bojājumi eternīta tipa jumta segumā var izraisīt azbesta šķiedru nokļūšanu atmosfērā, ar to radot apdraudējumu cilvēku veselībai vai videi un šajā gadījumā — arī mājlopiem.

Kontakts ar azbestu rada saslimšanas draudus ar tādām elpošanas orgānu slimībām kā, piemēram, azbestozi, plaušu vēzi, pleiras bojājumiem utt., ko apstiprina kopš septiņdesmitajiem gadiem veiktie pētījumi. Eiropas Kopienas eksperti 1977. gadā sagatavoja ziņojumu par apdraudējumu sabiedrības veselībai, ko izraisa azbesta putekļu iedarbība vidē, ar to apstiprinot azbesta kaitīgo ietekmi.

Turklāt investīcija saskan ar “Programmu Polijas teritorijā izmantojamā azbesta un azbestu saturošu izstrādājumu izņemšanai no apgrozības”, ko 2002. gada 14. maijā pieņēma Polijas Ministru Padome un kurā viens no mērķiem ir veicināt Polijas teritorijas attīrīšanu no azbesta, kā arī no daudzu gadu laikā izmantotajiem azbestu saturošiem izstrādājumiem.

Saskaņā ar Regulas (EK) Nr. 1/2004 4. pantu piešķirtais atbalsts paredzēts investīcijām mājlopu audzēšanas centrā. Attaisnotās izmaksās ietilpst investīcijas saistībā ar nekustamā īpašuma uzlabojumiem

Attiecīgā(-ās) nozare(-es): Atbalstu piešķir uzņēmējiem, kas veic lauksaimniecisku darbību lopu audzēšanas nozarē

Piešķīrējas iestādes nosaukums un adrese: Atbalstu piešķir no Vides aizsardzības un ūdenssaimniecības valsts fonda (ul. Konstruktorska 3A, 02-673 Warszawa) līdzekļiem, par starpnieku izmantojot Vides aizsardzības banku (Bank Ochrony Środowiska S.A., Al. Jana Pawła II 12, 00-950 Warszawa)

Tīmekļa vietne: http://www.bosbank.pl/i.php?i=421

Papildu informācija:

— Bruto atbalsta apjomu (bruto atbalsta intensitāti) aprēķina saskaņā ar 2. panta 5. punkta definīciju Komisijas 2003. gada 23. decembra Regulā (EK) Nr. 1/2004 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību. Tāpēc tā ir attiecība starp bruto dotācijas ekvivalentu un attaisnotajām izmaksām atbalsta saņemšanai.

— Bruto dotācijas ekvivalents, kas izriet no piešķirtā aizdevuma ar atvieglotiem nosacījumiem, tiek aprēķināts saskaņā ar metodi, kura noteikta Pamatnostādņu par valsts reģionālo atbalstu 1 pielikuma 3. punktā (OV C 74, 10.3.1998., 9. lpp.), ar to starpību, ka nav ņemts vērā ienākuma nodoklis. Bruto dotācijas ekvivalents ir 42 770, 54 zloti.

— Attaisnotās izmaksas atbalsta saņemšanai ir 642 183,67 zloti.

— Bruto atbalsta apjoms= 42 770,54 PLN/642 183,67 PLN = 6,66 %

Atbalsta numurs: XA 59/05

Dalībvalsts: Apvienotā Karaliste

Reģions: Anglija

Atbalsta shēmas nosaukums vai individuālā atbalsta saņēmēja uzņēmuma nosaukums: Lauksaimniecības programma (Anglija), 2005. līdz 2006. gads

Juridiskais pamats: Shēma ir brīvprātīga Juridisko pamatu valsts konsultatīvajai palīdzībai saistībā ar jebkuru lauksaimniecisko darbību nodrošina The Agriculture Act 1986 (1. sadaļa)

Saskaņā ar atbalsta shēmu plānotie gada izdevumi: 1 000 000 GBP

Atbalsta maksimālā intensitāte: Atbalsta intensitāte ir 100 %

Īstenošanas datums: Pirmās sanāksmes notiks, sākot no 2005. gada 12. septembra

Atbalsta shēmas vai individuālā atbalsta ilgums: Shēma būs pieejama jauniem dalībniekiem visā tās darbības laikā. Saskaņā ar shēmu finansētie pasākumi notiks laikā no 2005. gada 12. septembra līdz 2006. gada 31. martam. Programmas beigu termiņš ir 2006. gada 31. marts

Atbalsta mērķis: Nozares attīstība. Šī shēma ir paredzēta lauksaimniekiem, kas veic saimniecisko darbību. Saskaņā ar shēmu ir paredzētas konferences un semināri; shēmas mērķis ir palīdzēt zemes apsaimniekotājiem izprast aktuālos jautājumus, kuri var ietekmēt to lauksaimniecisko darbību, piemēram, par KLP reformu, lauksaimniecību, kas samazina sateces baseinu ūdens piesārņojumu, un jauno vides pārvaldības shēmu ieviešanu. Tiks uzlabots profesionālisms šajā nozarē.

Atbalstu izmaksās saskaņā ar Regulas (EK) Nr. 1/2004 14. pantu, un attaisnotās izmaksas būs izdevumi par apmācības programmu organizēšanu un vadīšanu

Attiecīgā(-s) nozare(-s): Shēma attiecas tikai uz uzņēmējiem, kas nodarbojas ar lauksaimniecības produktu ražošanu. Shēma ir pieejama uzņēmumiem, kas ražo visu veidu lauksaimniecības produktus

Piešķīrējas iestādes nosaukums un adrese:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London SW1P 2JR United Kingdom

Tīmekļa vietne: www.defra.gov.uk/farm/state-aid/setup/exist-exempt.htm. Klikšķiniet uz “Farming Activities Programme (England) 2005 -06”. Šim dokumentam var piekļūt arī tieši, izmantojot tīmekļa adresi: http://defraweb/farm/state-aid/setup/schemes/farmingactivities-0506.pdf

Atbalsta Nr.: XA 60/05

Dalībvalsts: Itālija

Reģions: Sardīnija

Atbalsta shēmas nosaukums: Legge 1329/65 “Sabatini” — atbalsts jaunu darbgaldu vai ražošanas aprīkojuma iegādei vai to saņemšanai līzingā lauksaimniecības nozarē

Juridiskais pamats: Legge 28 novembre 1965 n. 1329.

Legge regionale 29 novembre 2002 n. 22.

Deliberazione della Giunta Regionale n. 27/7 del 21.6.2005 relativa alle Direttive di attuazione dei benefici di cui alla Legge 1329/65.

Decreto dell'Assessore dell'Agricoltura n. 801/2005 del 4 agosto 2005.

Saskaņā ar atbalsta shēmu plānotie gada izdevumi: Apropriācija 5 472 000 EUR apmērā

Atbalsta maksimālā intensitāte: Procentu likmes subsīdija, kas vienāda ar starpību starp tīrajiem ieņēmumiem no aizdevuma operācijas, kuru aprēķina pēc atsauces likmes, un samazināto likmi, kas bija spēkā aizdevuma piešķiršanas dienā.

Uzņēmumiem, kas darbojas mazāk labvēlīgos apgabalos (Regulas (EK) Nr. 1257/1999 18. līdz 20. pants) bruto atbalsta intensitāte nevar pārsniegt 50 % attaisnoto izmaksu.

Uzņēmumiem, kas darbojas apgabalos, kuri nav mazāk labvēlīgi apgabali, bruto atbalsta intensitāte nevar pārsniegt 40 % attaisnoto izmaksu.

Jaunajiem lauksaimniekiem piecu gadu laikā pēc darbības uzsākšanas atbalsta intensitāte nedrīkst pārsniegt 60 % no attaisnotajiem ieguldījumiem, ja tie darbojas mazāk labvēlīgos apgabalos, un 50 % no attaisnotajiem ieguldījumiem, ja tie darbojas pārējos apgabalos

Īstenošanas datums: Sākot no īpašā atbrīvojuma shēmā paredzētā atbalsta paziņošanas dienas

Atbalsta shēmas ilgums: 31.12.2006.

Atbalsta mērķis: Atbalsts sniedz iespēju atvieglot tādu jaunāko modeļu darbgaldu vai ražošanas iekārtu iegādi vai nomu, kuru kopējā izmaksa pārsniedz 4 000 EUR. Iekārtu uzstādīšanas, pārbaudes, pārvadāšanas un iesaiņošanas izdevumi ir attaisnoti tad, ja tie nepārsniedz 15 % no darbgalda vai iekārtas izmaksas.

Ar attaisnotajiem ieguldījumiem jāsasniedz vismaz viens no šādiem mērķiem:

ražošanas izmaksu samazināšana;

ražošanas pilnveidošana un pārveide;

kvalitātes uzlabošana;

dabiskās vides, higiēnas apstākļu un dzīvnieku labturības standartu saglabāšana un uzlabošana;

lauksaimniecisko darbību dažādošanas veicināšana.

Atbalsts atbilst 4. panta prasībām Eiropas Komisijas 2003. gada 23. decembra Regulā (EK) Nr. 1/2004, kas publicēta 2004. gada 3. janvāra OV L 1 1. lappusē

Attiecīgās tautsaimniecības nozares: MVU, kas darbojas lauksaimniecības produktu ražošanas nozarē

Piešķīrējas iestādes nosaukums un adrese:

Regione Autonoma della Sardegna Assessorato dell'Agricoltura e Riforma Agro-Pastorale Via Mario Siddi n. 4, I-09126 Cagliari

Tīmekļa vietne: www.regione.sardegna.it

Atbalsta Nr.: XA 61/05

Dalībvalsts: Apvienotā Karaliste

Reģions: Anglija

Atbalsta shēmas nosaukums vai individuālā atbalsta saņēmēja uzņēmuma nosaukums: Lauksaimnieciskās uzņēmējdarbības konsultāciju dienests — Zini savas iespējas [Farm Business Advice Service — Knowing Your Options]

Juridiskais pamats: Tiešā veidā likums to neparedz. Juridisko pamatu valsts sniegtai konsultatīvai palīdzībai saistībā ar jebkura veida lauksaimniecisku darbību nodrošina 1986. gada Lauksaimniecības likums (1. iedaļa)

Saskaņā ar atbalsta shēmu plānotie izdevumi: Dienestam paredzētā finansējuma kopsumma 2005./2006. un 2006./2007. gadam ir līdz 8 miljoniem GBP, kā norādīts turpmāk.

2005./2006. g. — 3 500 000 GBP

2006./2007. g. — 4 500 000 GBP

Atbalsta maksimālā intensitāte: Atbalsta intensitāte ir 100 %

Īstenošanas datums:

Atbalsta shēmas vai individuālā atbalsta ilgums: Atbalsta shēmas darbību pārtrauks 2007. gada 31. martā. Atbalsta izmaksāšana neturpināsies ilgāk par 2007. gada 30. aprīli

Atbalsta mērķis: Nozares attīstība. Jaunā dienesta darbības mērķis ir konsultāciju un apmācības nodrošināšana, lai palīdzētu lauksaimniekiem izprast vienreizējā maksājuma shēmas ietekmi uz viņu uzņēmējdarbību. Tas rosinās lauksaimniekus izvērtēt savas iespējas, tostarp uzņēmuma restrukturizāciju, darbības dažādošanu, savstarpēju sadarbību vai nozares atstāšanas stratēģijas izstrādi. Attaisnotās izmaksas tāpēc ir konsultantu honorārs un lauksaimnieku un laukstrādnieku izglītošanas un apmācības izmaksas atbilstīgi Regulas (EK) Nr. 1/2004 14. pantam

Attiecīgās nozares: Atbalsta shēma ir pieejama visiem uzņēmumiem, kas nodarbojas ar lauksaimniecības produktu ražošanu un kas ir vienreizējā maksājuma shēmas dalībnieki Anglijā. Tomēr konsultācijas var aptvert ne tikai ražošanu, bet arī darbības dažādošanu ar produkcijas pārstrādi un tirdzniecību. Shēma attiecas arī uz visām apakšnozarēm

Piešķīrējas iestādes nosaukums un adrese:

Department for Environment, Food and Rural Affairs: Rural Development Service Ergon House Horseferry Road London SW1P 2AL United Kingdom

Tīmekļa vietne: www.defra.gov.uk/farm/state-aid/setup/exist-exempt.htm (jāklikšķina uz Farm Business Advice Service — Knowing your options). Tīmekļa vietnei var piekļūt arī tieši: www.defra.gov.uk/farm/state-aid/setup/schemes/farmbusinessadvice.pdf

Cita informācija: No 2005. gada 26. septembra darbu sāks pārstrukturēts Lauksaimnieciskās uzņēmējdarbības konsultāciju dienests. Šis dienests bez maksas konsultēs lauksaimniecības uzņēmumus, lai tie spētu izvērtēt iespējas, kas minētajiem uzņēmumiem pavērušās pēc vienreizējā maksājuma shēmas ieviešanas 2005. gada 1. janvārī. Šis jaunais dienests aizstās iepriekšējo “3 dienu” Lauksaimnieciskās uzņēmējdarbības konsultāciju dienestu (atbalsta Nr. XA 7/04), kas savu darbību beidza 2005. gada 31. martā.

Minētos pakalpojumus sniegs trīs uzņēmumi, kas darbojas visā Anglijā. Šie uzņēmumi ir izraudzīti konkursā atbilstīgi Regulas (EK) Nr. 1/2004 14. panta 5. punktam

Atbalsta Nr.: XA 62/05

Dalībvalsts: Nīderlande

Reģions: Limburgas, Ziemeļbrabantes, Utrehtas, Helderlandes un Overeiselas provinces

Atbalsta shēmas nosaukums:

Limburg:

Algemene subsidieverordening 2004; Subsidieregels Project Verplaatsing Intensieve Veehouderijen Noord- en Midden-Limburg; Beleidsregels Project Verplaatsing Intensieve Veehouderijen Noord- en Midden-Limburg

Noord-Brabant:

Verordening subsidies kwaliteits- en structuurverbetering Landelijk Gebied provincie Noord-Brabant 2001; Subsidieregeling Verplaatsingskosten Veehouderij 2005

Utrecht:

Subsidieverordening verplaatsing intensieve veehouderij provincie Utrecht 2005

Gelderland:

Subsidieregeling Verplaatsing intensieve veehouderijen Gelderland

Overijssel:

Uitvoeringsbesluit Subsidies Overijssel; Beleidsregel Verplaatsing intensieve veehouderijen Overijssel 2005

Juridiskais pamatojums: Artikel 105 juncto artikel 145 Provinciewet, alsmede artikel 158 Provinciewet

Saskaņā ar atbalsta shēmu plānotie gada izdevumi (miljoni EUR):

2005 2006 2007 2008-2012 (1) Kopā (1) Limburga 0 0,225 3,415 3,96 7,7 Ziemeļbrabante 12,5 13 13 2 40,5 Utrehta 0 0 0 1,6 1,6 Helderlande 1 1 3 8 13 Overeisela 0 1,17 0 5,73 6,9 Lauksaimniecības, dabas un pārtikas drošības ministrija 1,5 18,23 2,25 (1) 71,22 93,2

Atbalsta maksimālā intensitāte: Saskaņā ar Komisijas Regulas (EK) Nr. 1/2004 6. panta 1. un 2. punktu valsts atbalstu piešķir šādā veidā:

Īstenošanas datums: Īstenošana sāksies pēc publikācijas Eiropas Savienības Oficiālajā Vēstnesī, kā minēts Komisijas Regulas (EK) Nr. 1/2004 19. panta 1. punktā

Atbalsta shēmas ilgums: No 2005. gada septembra līdz 2012. gada septembrim ieskaitot

Atbalsta mērķis: Intensīvās lopkopības saimniecības ēku pārvietošana sabiedrības interesēs. Valsts atbalsts attiecas uz ekstensifikācijas apgabalos esošo daudzsološo intensīvās lopkopības saimniecību (mazie un vidējie uzņēmumi) pārvietošanu. Šie apgabali ir telpiski ierobežotas rekonstrukcijas apgabalu daļas, kas noteiktas saskaņā ar Reconstructiewet ar uzsvaru uz dzīvesvietu vai dabu un kurās nav iespējama intensīvās lopkopības paplašināšana, atjaunošana vai izveidošana.

Attiecīgās (-s) nozare (-s): Intensīvās lopkopības saimniecības (mazie un vidējie uzņēmumi), kas atrodas ekstensifikācijas apgabalos un ir tiesīgas saņemt valsts atbalstu.

Valsts atbalstu piešķir saskaņā ar Komisijas Regulas (EK) Nr. 1/2004 6. panta 1. un 2. punktu.

Piešķīrējas (-u) iestādes (-žu) nosaukums un adrese (-s):

Provincie Limburg Limburglaan 10 Postbus 5700 6202 MA Maastricht Nederland

Provincie Noord-Brabant Brabantlaan 1 Postbus 90151 5200 MC 's-Hertogenbosch Nederland

Provincie Utrecht Pythagoraslaan 101 Postbus 80300 3508 TH Utrecht Nederland

Provincie Gelderland Markt 11 Postbus 9090 6800 GX Arnhem Nederland

Provincie Overijssel Luttenbergstraat 2 Postbus 10078 8000 GB Zwolle Nederland

Tîmekïa vietnes: www.limburg.nl

www.brabant.nl

www.provincie-utrecht.nl

www.gelderland.nl

www.overijssel.nl

Atbalsta Nr.: XA 64/05

Dalībvalsts: Spānijas Karaliste

Reģions: Mursijas reģiona autonomais apgabals

Atbalsta shēmas nosaukums vai individuālā atbalsta saņēmēja uzņēmuma nosaukums: Atbalsts uzņēmumiem atjaunojamu enerģijas avotu izmantošanas iekārtu projektu īstenošanai un ekspluatācijai 2005. finanšu gadā

Juridiskais pamats: Orden de 28 de julio de 2005, de la Consejería de Industria y Medio Ambiente, de modificación de la Orden de 20 de enero de 2005 de la Consejería de Economía, Industria e Innovación, publicada en el BORM no 23 de 29 de enero de 2005, por la que se regulan las bases y la convocatoria de ayudas a empresas y a familias e instituciones sin fines de lucro, con destino a la ejecución y explotación de proyectos de instalaciones de aprovechamiento de recursos energéticos renovables, para el ejercicio 2005

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Uzņēmumiem: 400 000 EUR

Atbalsta maksimālā intensitāte: 40 % no attaisnotajām izmaksām bruto dotācijas ekvivalenta izteiksmē

Īstenošanas datums: Piemēro no dienas, kad šo rīkojumu publicē Boletín Oficial de la Región de Murcia (BORM)

Atbalsta shēmas vai individuālā atbalsta ilgums: 2005. gada decembris

Atbalsta mērķis:

— Subsīdiju piešķiršana 2005. finanšu gadam uzņēmumiem (MVU), kas atrodas Mursijas reģionā, atjaunojamu enerģijas avotu izmantošanas iekārtu projektu īstenošanai un ekspluatācijai 2005. gadā.

— Attiecināt uz reģiona mazajiem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību, to atbalstu atjaunojamu enerģijas avotu izmantošanas iekārtu projektu īstenošanai un ekspluatācijai 2005. finanšu gadā, kas paredzēts Consejería de Economía, Industria e Innovación2005. gada 20. janvāra rīkojumā, kas 2005. gada 29. janvārī publicēts BORM Nr. 23 (kas atbilst Regulas (EK)Nr. 70/2001 nosacījumiem)

— Atbalsts ir saskaņā ar Komisijas Regulas (EK) Nr. 1/2004 4. pantu, un attaisnotās izmaksas, uz ko attiecas atbalsta shēma, ir šādas. 1. Par attaisnotajām izmaksām uzskata to ieguldījumu daļu materiālajos aktīvos (būvdarbi, aprīkojums, montāža un iekārtas), kas nepieciešama paredzēto mērķu sasniegšanai. 2. Šādas izmaksas netiek uzskatītas par attaisnotām: a) PVN par iegādātajām precēm un saņemtajiem pakalpojumiem un vispār jebkādi nodokļi un maksājumi, ko maksā pieteikuma iesniedzējs; b) izdevumi par IT resursiem, kas nav tieši paredzēti pieteikumā minēto mērķu sasniegšanai; c) ieguldījumi lietotās iekārtās; d) zemes pirkšanas vai nomas izdevumi; e) projektēšanas izmaksas, ja tādas ir; f) izdevumi, kas nav skaidri precizēti vai kas nav paredzēti atjaunojamās enerģijas izmantošanai; g) ieguldījumi iekārtās, kas paredzētas iegūtās atjaunojamās enerģijas saņemšanai

Attiecīgā(-ās) nozare(-es): Lauksaimniecības produktu pārstrādes un tirdzniecības nozare

Piešķīrējas iestādes nosaukums un adrese:

Comunidad Autónoma de la Región de Murcia Consejería de Industria y Medio Ambiente C/San Lorenzo, no 6 E-30071 Murcia

Tīmekļa vietne: www.carm.es (Consejería de Industria y Medio Ambiente/ Ayudas y subvenciones:

http://www.carm.es/ceii/subv_detalle_ini.asp?S=TODOS)

Atbalsta Nr.: XA 66/05

Dalībvalsts: Apvienotā Karaliste

Reģions: Velsa

Atbalsta shēmas nosaukums: Wales Catchment Sensitive Farming Project)

Juridiskais pamats: Agriculture Act 1986 (Section 1(1)(C) to be read in conjunction with Government of Wales Act 1998 (Sections 40 and 85))

Saskaņā ar atbalsta shēmu plānotie gada izdevumi: Plānotie gada izdevumi (tūkstošos GBP)

Atbalsta maksimālā intensitāte: Shēmā ir divi pasākumi

Īstenošanas datums:

Atbalsta shēmas ilgums: Atbalstu var piešķirt līdz 2007. gada 31. martam. Galīgais datums galīgajiem maksājumiem atbilstīgi shēmai ir 2007. gada 30. jūnijs

Atbalsta mērķis:

Vides aizsardzība

Velsas Nacionālā asambleja izstrādās un īstenos projektu, lai veicinātu lauksaimniecību, kas neatstāj iespaidu uz sateces baseinu un saglabātu ūdens vidi. Projektu īstenos divos apgabalos, kuros atrodas 80 saimniecības.

Tajā ietvertas konsultācijas, lai noskaidrotu iespējamā piesārņojuma draudus un prasības risku samazināšanai. Šo atbalstu piešķirs atbilstīgi Regulas (EK) Nr. 1/2004 14. pantam un izdevumus par konsultāciju pakalpojumiem uzskatīs par attaisnotiem izdevumiem.

Atmaksās arī atbalstu par attaisnotiem kapitālieguldījumiem, kas uzlabo ūdens vidi. Šo atbalstu piešķirs atbilstīgi Regulas (EK) Nr. 1/2004 4. pantam un attaisnotie izdevumi būs izdevumi par

— nekustamo īpašumu celtniecību, iegādi vai labiekārtošanu;

— jaunu iekārtu un aprīkojuma pirkšanu vai pirkšanu uz nomaksu, tostarp datoru programmatūras iegādi, nepārsniedzot pamatlīdzekļu tirgus vērtību; pārējās izmaksas, kas saistītas ar izpirkumnomas līgumu (nodoklis, izpirkumnomas devēja peļņa, procentu refinansēšanas izmaksas, pieskaitāmās izmaksas, apdrošināšanas izmaksas u.c.), nav attaisnotie izdevumi.

Iepriekš minētās pozīcijas tikai tad būs attaisnoti izdevumi, ja tie ievērojami samazinās piesārņojuma draudus. Izdevumi par lietotām iekārtām nav attaisnotie izdevumi

Attiecīgās nozares: Ar šīm shēmām paredzēts mazināt lauksaimnieciskās ražošanas ietekmi uz ūdens vidi un atbalsts būs pieejams visām dzīvotspējīgām saimniecībām divos projekta apgabalos neatkarīgi no saimniecību veida.

Viens apgabals ir kalnu lopkopības saimniecību apgabals (galvenokārt liellopi un aitas). Otrs apgabals ir zema līmeņa teritorija, kur pārsvarā ir piensaimniecība un lopkopība (liellopi un aitas)

Piešķīrējas iestādes nosaukums un adrese:

National Assembly for Wales Cathays Park (CP2) Cardiff CF10 3NQ United Kingdom

Tīmekļa vietne: www.defra.gov.uk/farm/state-aid/setup/exist-exempt.htm. Uzklikšķiniet uz Wales Catchment Sensitive Farming Project. Šis dokuments ir pieejams arī tīmekļa vietnē

http://defraweb/farm/state-aid/setup/schemes/walescatchment.pdf (angļu valodā) vai http://defraweb/farm/state-aid/setup/schemes/walescatchment-welsh.pdf (velsiešu valodā)

Cita informācija: Tika iesniegts pieteikums daļējam projekta finansējumam, izmantojot 1. mērķa fondus saskaņā ar 1. mērķa 5. prioritātes 7. pasākumu.

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Stephen Anderson

Agricultural State Aid Team Leader

Defra

8E9 Millbank

17 Smith Square

London

SW1P 3JR

United Kingdom

Atbalsta Nr.: XA 68/05

Dalībvalsts: Nīderlande

Reģions: Reģioniem nepiemēro

Atbalsta shēmas nosaukums vai individuālā atbalsta saņēmēja uzņēmuma nosaukums: Lauksaimniecības produktu vairumtirdzniecības padomes (Hoofdbedrijfschap Agrarische Groothandel) sniegtais atbalsts augļu un dārzeņu vairumtirdzniecībai Nīderlandē

Juridiskais pamats: Heffingsverordening groenten en fruit 2004, Verordening heffing groenten en fruit 2005 alsmede hun jaarlijkse rechtsopvolgers, welke heffingsverordeningen hun wettelijke basis vinden in artikel 126 van de Wet op de bedrijfsorganisatie

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Lauksaimniecības produktu vairumtirdzniecības padome ir iedalījusi 100 000 EUR tehniskajai palīdzībai augļu un dārzeņu vairumtirgotājiem Nīderlandē

Atbalsta maksimālā intensitāte: 100 000 EUR

Īstenošanas datums: Pēc noteikumu par nodevām (sk. iedaļu “Juridiskais pamats”) apstiprināšanas valsts līmenī, kas paredzama pēc Regulā (EK) Nr. 1/2004 noteiktā termiņa (10 darbdienas) beigām

Atbalsta shēmas vai individuālā atbalsta ilgums: Tehniskās palīdzības sniegšanas beigu termiņš nav noteikts, jo atjaunināta informācija ir vajadzīga vienmēr

Atbalsta mērķis: Mērķis ir paaugstināt augļu un dārzeņu vairumtirgotāju konkurētspēju, piedāvājot viņiem iegūt atbilstīgas zināšanas un informāciju, jo individuāli uzņēmumi ir pārāk mazi, lai nodrošinātu to paši. Atbalsts ir saistīts ar tehnisko palīdzību atbilstīgi 14. pantam Regulā (EK) Nr. 1/2004

Attiecīgās nozares: Atbalsta shēmu piemēro augļu un dārzeņu vairumtirdzniecībā, proti, tirdzniecībā ar lauksaimniecības produktiem un jo īpaši ar augļiem un dārzeņiem neatkarīgi no to izcelsmes vietas

Piešķīrējas iestādes nosaukums un adrese: Hoofdbedrijfschap Agrarische Groothandel; adres: Postbus 1012, 1430 BA Aalsmeer, Nederland

Tīmekļa vietne: www.hbag.nl un www.hbaggroenten.nl

(1) Budžetā iekļautās vai plānotās budžetā iekļaujamās maksimālās summas